Lalatiana Rakotondrazafy

Lalatiana Andriatongarivo Rakotondrazafy, teraka ny 20 martsa 1980 tao Faratsiho, dia mpanao gazety sy mpanao politika malagasy. Mpanorina ny onjam-peo Free FM sy ny gazety Free News izy. Talohan'ny nidirany teo amin'ny sehatra politika dia efa olo-malaza teto  izy.

Mpanohana akaiky an'i Andry Rajoelina izy, minisitry ny Serasera sy ny Kolontsaina, mpitondra tenin'ny governemanta nandritra ny fitondran'i Andry Rajoelina izy (nanomboka ny taona 2019 ka hatramin'ny 2024). Voatendry ho loholona  koa izy ny Janoary 2025 https://midi-madagasikara.mg/senat-lalatiana-rakotondrazafy-succede-a-richard-ramanambitana/ . Nifarana ny Oktobra 2025 ny fe-potoam-piasany taorian'ny fandravana ny Antenimierandoholona, noho ny fanonganam-panjakana tamin'ny 2025 .

 Tantaram-piainany 
Teny amin’ny oniversiten’Antananarivo i Lalatiana Rakotondrazafy no nandrato fianarana ambony ary nahazoany ny mari-pahaizana momba ny lalàna tamin’ny taona 1999. Nanohy ny Master 1 momba ny Lalàna Public tamin’ny lalam-piofanana siansa politika izy, ary nahavita ny fianarana tamin'ny ny asa fanaovan-gazety ny taona 2001.

Ny 2010, nanohy ny fianarany tany Frantsa tao amin'ny Oniversite Paris-Dauphine sy IAE Paris (Panthéon-Sorbonne) izy, izay nahazoany ny mari-pahaizana maîtrise momba ny fitantanan-draharaha.

 Asa teo amin'ny sehatry ny haino aman-jery 
Ny taona 2011 dia nanangana ny onjam-peo Free FM izy, ary notohizany tamin'ny famoahana ny gazety Free News izany. Nanan-danja teo amin’ny tontolon’ny haino aman-jery malagasy ny famokarany.

 Teo amin'ny sehatra pôlitika 
Ny antoko pôlitikany, Freedom, dia isan’ireo antoko tafiditra ao anatin’ny fiaraha-mientan’ny antoko manohana an’i Andry Rajoelina, ao amin’ny sehatra politika Miaraka amin’i Prezidà Andry Rajoelina (MAPAR), izay lasa tatỳ aoriana hoe Isika rehetra miaraka amin’i Andry Rajoelina (IRMAR).

Akaiky sy mpanohana mahafatra-po an’i Andry Rajoelina izy nandritra ny krizy pôlitika teo anelanelan’ny taona 2009 sy 2014. Taorian’ny fifidianana tamin’ny taona 2019, dia notendrena ho Minisitry ny Serasera sy ny Kolontsaina izy, sady mpitondra teny ofisialin’ny governemanta. Nohavaozina hatrany amin’ireo fanavaozana sy fametrahana governemanta vaovao manaraka izy.

Tamin’ny volana aogositra 2023, dia nanasongadina sy nanazava tamin’ny fomba ofisialy ny amin’ny fahazoan’i Andry Rajoelina zom-pirenena frantsay, izay niteraka adihevitra be teo amin’ny fiarahamonina. Tamin’ny volana oktobra tamin’io taona io ihany, dia nametra-pialana amin’ny toerany maha Minisitry ny Serasera sy ny Kolontsaina izy, mba hifantoka amin’ny fampielezan-kevitra ho an’i Rajoelinahttps://midi-madagasikara.mg/lalatiana-rakotondrazafy-demission-de-la-ministre-de-la-communication-et-de-la-culture-lundi/.

Tamin’ny volana janoary 2024, dia notendrena indray ho Minisitry ny Fampianarana Ara-teknika sy ny Fampiofanana arak’Asa izy, ary nitazona hatrany ny toeran’ny mpitondra teny ofisialin’ny governemantahttps://laverite.mg/politique/item/23545-lalatiana%20rakotondrazafy-%20de%20retour%20dans%20l%E2%80%99ar%C3%A8ne.html.

 Fialàna amin’ny governemanta sy tsy fahombiazana tamin’ny fifidianana solombavambahoaka 
Tamin’ny volana aprily 2024, dia nametra-pialana amin'ny maha-minisitra azy izy, mba hifaninana amin’ny fifidianana solombavambahoaka tao amin’ny distrikan’i Faratsihohttps://la1ere.franceinfo.fr/reunion/madagascar-les-ministres-candidats-aux-elections-legislatives-devront-demissionner-jeudi-1478993.html. Resy ny kandida avy amin’ny firaisan’ny mpanohitra Firaisankina anefa izy tamin’io fifidianana iohttps://www.lexpress.mg/2024/06/elections-legislatives-des-leaders.html.

Nampakatra fitoriana imbetsaka tany amin’ny Fitsarana Avo momba ny Lalàmpanorenana (HCC) izy mba handiso ny vokatra tamin’izany fifidianana izanyhttps://newsmada.com/2024/06/01/suspicions-de-fraude-lalatiana-r-depose-un-recours/https://midi-madagasikara.mg/demande-dannulation-des-voix-obtenues-par-son-adversaire/. Rehefa nisokatra ny fe-potoana vaovao ara-parlemantera, dia nanambara ny fialàny amin’ny sehatra pôlitika izy, fa hanohy fianarana ho amin’ny mari-pahaizana doktora any Frantsa.

 Fiverenana ao amin’ny Antenimieran-doholona sy zava-nitranga vao haingana 
Tamin’ny volana janoary 2025, taorian’ny fahafatesan’i Richard Ramanambitana, iray amin’ireo senatera notendrena, dia notendren’ny filoham-pirenena izy hanolo izany toerana izany, ka niverina tamin’ny sehatra pôlitika taorian’ny fiatona fohy. 

Mandritra ny fihetsiketsehana tamin’ny taona 2025, dia may ny tranony  vokatry ny herisetra nataon’ny mpanao fihetsiketsehana. Ny antokony, Freedom, dia naneho ny fanamelohana tanteraka an’io hetsika io tamin’ny fanambarana ofisialy navoaka ny ampitson’iny andro inyhttps://www.madagascar-tribune.com/Antananarivo-en-flammes-un-jeudi.html.

 Loharano 
Sokajy:Mpanao politika malagasy
sokajy:Teraka tamin'ny taona 1980